
         PATVIRTINTA 
                                                                                               Gimnazijos direktoriaus 2026 m.  
                                                                                             rugpjūčio  28 d. įsakymu Nr. VV-86
 
BIRŽŲ R. VABALNINKO BALIO SRUOGOS GIMNAZIJOS 
2026-2027 MOKSLO METŲ PRIEŠMOKYKLINIO UGDYMO ORGANIZAVIMO 
TVARKOS APRAŠAS 
  
I SKYRIUS 
 BENDROSIOS NUOSTATOS 
 
1.Priešmokyklinio ugdymo tvarkos aprašas (toliau – Tvarkos aprašas) reglamentuoja bendruosius priešmokyklinio ugdymo reikalavimus Biržų r. Vabalninko Balio Sruogos gimnazijos skyriuose: Ikimokyklinio ugdymo skyriuje ir Kratiškių daugiafunkciame centre, priešmokyklinio ugdymo organizavimą ir finansavimą. Priešmokyklinis ugdymas vykdomas pagal vienerių metų priešmokyklinio ugdymo bendrąją programą (toliau – Programa), patvirtintą Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 (su vėlesniais pakeitimais). Ikimokyklinio ugdymo skyriuje priešmokyklinis ugdymas vykdomas „Ežiukų“ (3 gr.) mišrioje grupėje, joje ugdomi 11 priešmokyklinio amžiaus mokinių,  Kratiškių daugiafunkciame centre „Boružiukų“ mišrioje grupėje, kurioje ugdomi 3 priešmokyklinio amžiaus mokiniai.
2. Tvarkos aprašas nustato priešmokyklinio ugdymo organizavimą įstaigoje, vykdančioje priešmokyklinio ugdymo programą. Priešmokyklinis ugdymas organizuojamas vadovaujantis Lietuvos Respublikos švietimo įstatymu, Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 (su vėlesniais pakeitimais), Priešmokyklinio, pradinio, pagrindinio ir vidurinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 (su vėlesniais pakeitimais), 2025-2026 ir 2026-2027 mokslo metų pradinio, pagrindinio ir vidurinio  ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2025 m. gegužės 21 d. įsakymu Nr.V-559 (su vėlesniais pakeitimais), Biržų rajono savivaldybės švietimo įstaigų ikimokyklinio ir priešmokyklinio ugdymo organizavimo modelių aprašu, patvirtintu Biržų rajono savivaldybės tarybos 2021 m. kovo 26 d. sprendimu Nr. T-83, Atlygimo dydžio už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą savivaldybės švietimo įstaigose nustatymo tvarkos aprašu, patvirtintu Biržų rajono savivaldybės tarybos 2019 m. rugsėjo 26 d. sprendimu Nr. T-196 (su vėlesniais pakeitimais). 
3. Tvarkos apraše vartojamos sąvokos apibrėžtos Lietuvos Respublikos švietimo įstatyme.  
 
II SKYRIUS 
BENDRIEJI REIKALAVIMAI 
 
4. Priešmokyklinis ugdymas: 
4.1. pradedamas teikti vaikui, kai tais kalendoriniais metais iki balandžio 30 dienos jam sueina 5 metai; 
4.2. gali būti pradedamas teikti vaikui, kai jam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą. Priešmokyklinis ugdymas gali būti teikiamas vėliau tėvų (globėjų) sprendimu, bet ne vėliau, negu vaikui tais kalendoriniais metais sueina 6 metai;   
4.3. tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu – Tarnyba), kurios aptarnavimo teritorijoje yra švietimo teikėjas, dėl vaiko, kuriam 5 metai sueina iki balandžio 30 d., brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų, bet ne vėliau kaip iki rugpjūčio 31 d.,  nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis; tėvai (globėja), nusprendę pasinaudoti teise įvertinti vaiko brandumą ugdytis pagal priešmokyklinio ugdymo programą, į Tarnybą privalo kreiptis ne vėliau kaip iki rugpjūčio 1 d. imtinai;
4.4. vykdomas pagal Programą, kurios minimali trukmė per metus yra:  
4.4.1. 640 valandų per metus; 
4.4.2. 160 valandų per metus, jei gydytojų konsultacinė komisija (toliau – GKK) vaikui yra paskyrusi ugdymą namie 12 mėnesių; 
4.4.3. 5 valandos per savaitę, jei GKK vaikui yra paskyrusi ugdymą namie ne trumpiau kaip 1 mėnesį; 
4.5. gali trukti dvejus metus, jei vaikui priešmokyklinis ugdymas buvo pradėtas teikti, kai jam tais kalendoriniais metais suėjo 5 metai, švietimo, mokslo ir sporto ministro nustatytais tvarka įvertinus vaiko ugdymo ir ugdymosi poreikius, pažangą.
4.6. gali būti neteikiamas tėvų (globėjų) pageidavimu vaikui, kuriam tais kalendoriniais metais sueina 6 metai, tuo atveju, kai užsienio valstybėje vaikas ugdymo įstaigoje buvo ugdomas pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą ne trumpiau kaip 640 val. per metus ir tėvai (globėjai) pateikia tai patvirtinančius dokumentus (toliau – Dokumentai) mokyklai, vykdančiai pradinio ugdymo programą. Jei tėvų (globėjų) pateikti Dokumentai pripažįstami kaip įrodantys vaiko ugdymąsi, tai tėvų (globėjų) sprendimu vaikas gali būti ugdomas pagal pradinio ugdymo programą. Tėvų (globėjų) sprendimu vaikas, kuriam tais kalendoriniais metais sueina 6 metai ir jis buvo ugdomas užsienio valstybėje ugdymo įstaigoje pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą, gali būti ugdomas pagal Programą.
5. Priešmokyklinio ugdymo organizavimo forma yra priešmokyklinio ugdymo grupė (toliau – Grupė). 
6. Pagal Programą vaikas gali būti ugdomas (ugdytis) šeimoje. Vaikų ugdymą (ugdymąsi) šeimoje tėvams (globėjams) padeda organizuoti gimnazija, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo.  
7. Programos įgyvendinimo laikotarpiu Biržų r. Vabalninko Balio Sruogos gimnazijos priešmokyklinės grupės organizuoja vaikų atostogas pagal bendrojo lavinimo mokykloms nustatytą mokinių atostogų laiką ir Lietuvos Respublikos švietimo, mokslo ir sporto ministro 2025 m. gegužės 241d. įsakymu Nr. V-559 patvirtintais (su vėlesniais pakeitimais) 2025-2026 ir 2026-2027 mokslo metų pradinio, pagrindinio ir vidurinio  ugdymo programų bendraisiais  ugdymo planais. 
8. Tėvams (globėjams) pasirašius ugdymo sutartį, vaikui priešmokyklinės grupės lankymas yra privalomas. 
9. Programą įgyvendina priešmokyklinio ugdymo mokytojas. Priešmokyklinio ugdymo modeliai pasirinkti vadovaujantis 2021 m. kovo 26 d. Biržų rajono savivaldybės tarybos sprendimu Nr. T–83 patvirtintu Biržų rajono savivaldybės švietimo įstaigų ikimokyklinio ir priešmokyklinio ugdymo organizavimo modelių aprašu.
10. Ikimokyklinio ugdymo skyriaus „Ežiukų“ grupė ir Kratiškių daugiafunkcio centro „Boružiukų“ grupė dirba pagal trečią modelį (mišrios grupės). 
11. Grupėse mokinių skaičius neviršija pagal amžiaus grupes Lietuvos higienos normoje HN75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos reikalavimai.“, patvirtintoje Lietuvos Respublikos sveikatos apsaugos ministro 2020 m. balandžio 17 d. įsakymu Nr. V-913. 
 
III SKYRIUS 
 PRIEŠMOKYKLINIO UGDYMO ORGANIZAVIMAS 
 
12. Mokslo metai prasideda 2026 m. rugsėjo 1 d., o baigiasi 2027 m. rugpjūčio 31 d. 
13. Ugdymas organizuojamas 5 dienas per savaitę. 
14. Tėvų (globėjų, rūpintojų) pageidavimu vaikų buvimo laikas priešmokyklinio ugdymo grupėje pratęsiamas iki 10,5 val. 
15. Ugdymo proceso metu priešmokyklinio ugdymo grupių vaikams skiriamos atostogos:
15.1. pagal pradinio, pagrindinio ir vidurinio ugdymo mokykloms nustatytą mokinių atostogų laiką: 
	 Atostogos 
	Data 

	Rudens atostogos 
	2026 m. lapkričio 2 d. – 2025 m. lapkričio 8 d.

	Žiemos (Kalėdų) atostogos 
	2026 m. gruodžio 21 d. – 2027 m. sausio 3 d. 

	Žiemos atostogos 
	2027m. vasario 15 d. – 2027 m.  vasario 21 d.  

	Pavasario (Velykų) atostogos 
	2027 m. kovo 22 d. – 2027 m. kovo 29 d. 


 
15.2. papildomos atostogos Gimnazijos tarybos nutarimu organizuojamos: 
	Atostogos 
	Data 

	Papildomos atostogos 
	2026 m. lapkričio 9 d. – 2026 m. lapkričio 13 d. 

	
	2027 m. vasario 22 d. – 2027 m. vasario 26 d. 


 
16. Mokinių atostogų (rudens, žiemos (Kalėdų), žiemos, pavasario) metu grupę lankantiems vaikams,  skiriamas nemokamas maitinimas. 
17. Biržų r. Vabalninko Balio Sruogos gimnazija: 
17.1. CPIS informacinėje sistemoje komplektuoja vaikų priešmokyklinio ugdymo grupes ir pagal steigėjo nustatytus terminus patvirtina gautus tėvų (globėjų) prašymus;
17.2. dėl vaiko mokymo namie vienas iš tėvų (globėjų) teikia prašymą Gimnazijos vadovui. Prie prašymo pridedama GKK pažyma. Mokinio ugdymas namie per tris darbo dienas įforminamas Gimnazijos vadovo įsakymu;
17.3. namie ugdomų vaikų, tėvų (globėjų) pageidavimu ir GKK leidus, sudaro galimybę dalyvauti veiklose ar renginiuose Grupėje; 
17.4. informuoja tėvus (globėjus) apie steigėjo patvirtintus priešmokyklinio ugdymo modelius; 
17.5. CPIS informacinėje sistemoje pasirašo ugdymo sutartį su tėvais (globėjais), kurioje įteisinami abiejų šalių susitarimai dėl priešmokyklinio ugdymo programos įgyvendinimo sąlygų ir/ar švietimo pagalbos, įstaigos ir tėvų (globėjų, rūpintojų) teisių ir pareigų; 
17.6. ugdymo sutartys registruojamos automatiškai CPIS sistemoje;
17.7. sudarius ugdymo sutartį vaikas automatiškai įtraukiamas į priešmokyklinio ugdymo abėcėlinį žurnalą. 
18. Priešmokyklinio ugdymo proceso organizavimas Grupėje: 
18.1. ugdomoji veikla prasideda: 
18.1.1. ikimokyklinio ugdymo skyriuje 8.00 val. 
18.1.2. Kratiškių daugiafunkciame centre 8.50 val. 
18.2. ugdymo organizavimo modeliai: 
18.2.1. ikimokyklinio ugdymo skyriuje taikomas trečias modelis; 
18.2.2. Kratiškių daugiafunkciame centre – trečias modelis;  
18.3. grupėse organizuojamas vaikų maitinimas ir poilsis; 
18.4. grupės vaikų ugdomoji veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai; 
18.5. priešmokyklinio ugdymo mokytojas, planuodamas grupės ugdomąją veiklą, individualizuoja ugdymo tikslus ir turinį atsižvelgdamas į bendrą grupės specifiką ir individualius vaikų poreikius, įstaigos ugdymo(si) aplinkos ypatumus: 
18.5.1. per 3 savaites nuo programos įgyvendinimo pradžios parengia grupės ugdomosios veiklos planą pagal patvirtintą priešmokyklinio ugdymo modelį. Planą tvirtina gimnazijos direktorius; 
18.5.2. rengia metinius ugdomosios veiklos planus; 
18.5.3. planuoja savaitės veiklą. 
19. Vaikų pažangos ir pasiekimų vertinimas:  
19.1. vaikų pasiekimai vertinami 2 – 3 kartus per mokslo metus, vadovaujantis Programa; jie fiksuojami ir aptariami su tėvais (globėjais);
19.2. vaikų pažangą priešmokyklinio ugdymo mokytojas vertina nuolat, pasirinkdamas vertinimo būdus ir metodus; 
19.3. vaiko, turinčio specialiųjų ugdymosi poreikių, pasiekimus vertina kartu su Gimnazijos vaiko gerovės komisija, aptaria su tėvais (globėjais) ir parengia Rekomendaciją, skirtą mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, ir Mokyklos vaiko gerovės komisijai;  
19.4. priešmokyklinio ugdymo mokytojas per 4 savaites nuo ugdymo programos įgyvendinimo pradžios atlieka grupės vaikų pirminį pasiekimų įvertinimą; 
19.5. Programos pasiekimams vertinti pateikiami trijų lygių požymiai: iki pagrindinio lygio, pagrindinis lygis, aukštesnysis lygis;  
19.6. pasiekimų vertinimai pateikiami aprašomuoju būdu – trumpais komentarais, nusakančiais, kokios yra vaiko stiprybės, kas jau pasiekta, ką reikia tobulinti; 
19.7. informacija apie vaiko pasiekimus kaupiama ir fiksuojama Vaiko pasiekimų apraše, aplanke ar skaitmeninėse laikmenose; 
19.8. įgyvendinus Programą, priešmokyklinio ugdymo mokytojas atlieka galutinį vaikų pasiekimų įvertinimą ir parengia išvadą dėl priešmokyklinio ugdymo programos baigimo sėkmingumo. 
19.9. ugdymas namie organizuojamas laikantis ugdymo proceso organizavimo higienos reikalavimų, atsižvelgiant į vaiko sveikatos būklę ir organizmo funkcines galimybes, Gimnazijos vadovo patvirtintą ir su vienu iš mokinio tėvų (globėjų) suderintą individualų ugdymo tvarkaraštį, bet ne mažiau kaip 2 kartus per savaitę;
19.10. priešmokyklinio ugdymo mokytojas, ugdantis vaiką namie, vaiko ugdymosi pažangą ir pasiekimus vertina nuolat, pasirinkdamas vertinimo būdus ir metodus, vaiko pasiekimus fiksuojama Vaiko pasiekimų apraše, aplanke ar skaitmeninėse laikmenose. Ne rečiau kaip kartą per Gimnazijos nustatytą ugdymo laikotarpį namie ugdomo vaiko ugdymo rezultatus aptaria kartu su tėvais (globėjais) ir Vaiko gerovės komisija.
20. Nustatytas 0,70 euro dydžio mokestis už kiekvieną lankytiną dieną, nepriklausomai nuo vaikų  amžiaus ir socialinės padėties, vaikų ugdymo ir higienos priemonėms įsigyti, ugdymo aplinkai išlaikyti bei edukacinių erdvių įrengimui. 0,70 euro dydžio mokestis netaikomas vaikams, kuriems skirtas privalomasis ikimokyklinis ugdymas. 
 
IV SKYRIUS 
PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU ARBA ESANT APLINKYBĖMS UGDYMO SKYRIUJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU
 
21. Karantino, ekstremalios situacijos, ekstremalaus įvykio (ekstremali temperatūra, gaisras, potvynis, pūga ir kt.) keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms Ikimokyklinio ugdymo skyriuje ar Kratiškių daugiafunkciame centre, dėl kurių priešmokyklinis ugdymas negali būti organizuojamas grupėje (vyksta remonto darbai ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas). 
22. Gimnazijos vadovas numato ugdymo organizavimo gaires dėl ugdymo ypatingų aplinkybių laikotarpiu ar esant aplinkybėms Ikimokyklinio ugdymo skyriuje ar Kratiškių daugiafunkciame centre, dėl kurių ugdymo procesas negali būti organizuojamas kasdieniu ugdymo būdu grupėje (vyksta remonto darbai ir kt.). Ugdymo organizavimo gairės rengiamos vadovaujantis šio skyriaus nuostatomis ir tvirtinamos gimnazijos vadovo. 
23. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Ikimokyklinio ugdymo skyriuje ar Kratiškių daugiafunkciame centre, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus: 
23.1. laikinai koreguoti ugdymo proceso įgyvendinimą: 
23.1.1. keisti nustatytą ugdymo trukmę; 
23.1.2. keisti nustatytą ugdymo pradžios ir pabaigos laiką; 
23.1.3. ugdymo procesą perkelti į kitas aplinkas; 
23.1.4. priimti kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius/šalinančius pavojų mokinių sveikatai ir gyvybei; 
23.2. laikinai stabdyti ugdymo procesą, kai dėl susidariusių aplinkybių Ikimokyklinio ugdymo skyriaus ar Kratiškių daugiafunkcio centro aplinkoje nėra galimybės jo koreguoti ar tęsti ugdymo procesą grupėje kasdieniu mokymo proceso organizavimo būdu nei nuotoliniu mokymo būdu (pvz. sutrikus elektros tinklų tiekimui ir kt.). Ugdymo procesas Gimnazijos vadovo sprendimu gali būti stabdomas 1-2 darbo dienas. Gimnazijos vadovas sprendimą dėl ugdymo proceso stabdymo raštu derina su savivaldybės vykdomąja institucija ar jos įgaliotu asmeniu. 
23.3. valstybės, savivaldybės lygiu priėmus sprendimą ugdymo procesą organizuoti nuotoliniu mokymo būdu, Gimnazija: 
23.3.1. vadovaujasi Gimnazijos parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms Ikimokyklinio ugdymo skyriuje ar 
Kratiškių daugiafunkciame centre, dėl kurių ugdymo procesas negali būti organizuojamas kasdieniu mokymo procesu grupėje; 
23.3.2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo; 
23.3.3. įvertina, ar visi mokiniai gali dalyvauti ugdymo procese ne grupėje, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi mokiniai turėtų prieigą prie mokymosi šaltinių. Pastebėjus, kad mokinio namuose nėra sąlygų ugdytis, sudaromos sąlygos ugdytis grupėje, jeigu nėra aplinkybių, kurios keltų pavojų mokinio gyvybei ir sveikatai. Nesant galimybei ugdymo procesą organizuoti grupėje, Gimnazija sprendimus suderina su savivaldybės vykdomąja institucija ar jos įgaliotu asmeniu  dėl ugdymo proceso organizavimo laikinai perkeliant į kitas saugias patalpas; 
23.3.4. susitaria su atsakingais darbuotojais dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo; 
23.3.5. susitaria ir suderina su mokytojais (priešmokyklinio ugdymo pedagogais, ikimokyklinio ugdymo mokytojais, pagalbos mokiniui specialistais ar kt.) dėl tarpusavio bendradarbiavimo, ugdymo turinio integracijos, kad nuotoliniu būdu vykdomas ugdymo procesas būtų įvairus ir prasmingas: tikslingas internete ar televizijoje veiklų stebėjimas, praktinių užduočių atlikimas ir t.t., atsižvelgiant į vaikų galimybes ir amžiaus ypatumus; 
23.3.6. susitaria, kaip bus skiriamos ugdymo(si) užduotys, kaip pateikiama ugdymui(si) reikalinga medžiaga ar informacija, kada ir kokiu  būdu vaikai kartu su tėvais (globėjais,  rūpintojais) gali gauti individualių konsultacijų, kiek vaikams skiriama laiko individualioms užduotims atlikti, kaip reguliuojamas jų ugdymo(si) krūvis, kaip suteikiamas grįžtamasis ryšys vaikams, tėvams (globėjams,  rūpintojams), kaip fiksuojami pasiekimai ir pan.; 
23.3.7. paskiria atsakingą asmenį(-is), kuris(-ie) teiks bendrąją informaciją apie ugdymo(si) proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams,  rūpintojams), pagalbos teikimas diegiant, naudojantis informacinių technologijų programomis ir pan.) tol, kol neišnyksta ypatingos aplinkybės įstaigoje, dėl kurių ugdymo procesas negalėjo būti organizuojamas kasdieniu ugdymo būdu grupėje. Informacija apie tai skelbiama Gimnazijos tinklalapyje; 
23.3.8. sudaro planą, kaip pasibaigus ypatingoms aplinkybėms grįžti prie įprasto ugdymo proceso organizavimo. 
 
V SKYRIUS 
BAIGIAMOSIOS NUOSTATOS 
 
24. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 (su vėlesniais pakeitimais) „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo", savivaldybės biudžeto, rėmėjų ir kitomis lėšomis. 
 
_____________ 
